**RAZDJEL: 109 Ministarstvo pravosuđa i uprave**

**GLAVA: 10975 Županijsko državno odvjetništvo u Rijeci**

**AKTIVNOST: A640000-progon počinitelja kaznenih i kažnjivih djela i zaštita imovine RH pred županijskim sudovima i upravnim tijelima**

**RKP – 3654**

**OBRAZLOŽENJE POSEBNOG DIJELA**

**FINANCIJSKOG PLANA 2024.-2026.**

**IZVOR 11**

**Rashodi za zaposlene (31)**

U okviru ove skupine planirana su sredstva u iznosu od 1.242.500 EUR (85,80 %) u odnosu na ukupni plan), u 2025. godini u iznosu od 1.245.500 EUR (85,90 % u odnosu na ukupni plan) i u 2026. godini u iznosu od 1.248.500 EUR (85,50 % u odnosu na ukupni plan), a koja se odnose na rashode za zaposlene.

U 2024. godini od ukupno predviđenog iznosa za bruto plaće uključujući aktivna i pasivna dežurstva, planirano je 1.016.306 EUR te doprinose na zdravstveno osiguranje 164.390 EUR, a izračun je na bazi plaće i zaposlenih u rujnu 2022. godine, odnosno 26 službenika i namještenika i 12 dužnosnika uvećano za novo zapošljavanje državnoodvjetničkog savjetnika (odobrenje i natječaj u tijeku) i jednog upisničara. U 2025. godini planirano je 1.020.805 EUR za bruto plaće i 162.195 EUR za doprinose na zdravstveno osiguranje te u 2026. godini 1.023.063 EUR za bruto plaće i 162.937 EUR za doprinos za zdravstveno osiguranje, koji iznosi su na bazi planiranja broja ukupno zaposlenih u odnosu na 2024. godinu.

U 2024. godini planirano je plaćanje doprinosa za mirovinsko osiguranje u iznosu od 33.804 EUR za 2 dužnosnika, koji doprinos se odnosi na beneficirani staž zamjenika koji su radili na poslovima istrage u periodu od 2011. do 2018. godine. U 2025. i 2026. godini planirani su iznosi od po 35.000 EUR (po 2 dužnosnika u godini) također za prethodno navedeni beneficirani staž.

Na ostale rashode za zaposlene u 2024. godini planiran je iznos od 28.000 EUR, a izračun je na bazi 28 službenika (2 nova zapošljavanja) i namještenika i trenutno ugovorenih prava. To se odnosi na regres i božićnice (16.800 EUR) te preostali iznos od 2.800 EUR na nagrade za uskršnje blagdane, 8.400 EUR na 7 jubilarnih nagrada, 2 rođenja djeteta, 10 dara za djecu te 1 pomoć zbog dugotrajnog bolovanja. U 2025. godini planiran je iznos od 27.500 EUR te u 2026. godini iznos od 27.500 EUR, koji su na bazi broja zaposlenih u 2024. godini te svih prethodno navedenih kategorija.

**Materijalni rashodi (32)**

U okviru ove skupine planirana su ukupna sredstva u iznosu od 183.000 EUR u 2024. godini (12,70 % u odnosu na ukupni plan), 180.000 EUR u 2025. godini (12,50 % u odnosu na ukupni plan) te 185.000 EUR u 2026. godini (12,70 % u odnosu na ukupni plan).

U 2024. godini od ukupno planiranog iznosa od 183.000 EUR, iznos od 37.000 EUR odnosi se na naknade za prijevoz što uključuje izračun na bazi zaposlenih u rujnu 2023., službenika i namještenika te dužnosnika koji imaju pravo na prijevoz, uvećano za 2 nova zapošljavanja službenika (javni prijevoz i prijevoz po prijeđenom kilometru u skladu s Kolektivnim ugovorom). U 2025. i 2026. godini planirani su iznosu od po 37.000 EUR, a baza za izračun je stanje broja zaposlenih i cijena prijevoza u 2024. godini.

Značajnije financijsko odstupanje u odnosu na prethodne godine odnosi se na energiju za koju je planirano po 29.000 EUR za 2024., 2025. i 2026. godinu. Naime, zbog preseljenja Županijskog državnog odvjetništva u Rijeci 2023. godine u novi poslovni prostor koji je znatno veći u odnosu na prethodni, troškovi električne energije i plina za centralno grijanje znatno su povećani. Dio troškova energije odnosi se i na benzin za službeno vozilo. Također, u skladu sa sklopljenim ugovorom o najmu poslovnog prostora Županijsko državno odvjetništvo u Rijeci u obvezi je, razmjerno površini prostora koji koristi, podmirivati troškove tekućeg održavanja zgrade. U skladu s navedenim planirane usluge tekućeg i investicijskog održavanja od po 4.000,00 EUR za 2024., 2025. i 2026. godinu najvećim dijelom se odnose upravo na troškove tekućeg održavanja poslovnog prostora i dijelom za redovni servis službenog vozila. U okviru ovih kategorija planirana sredstva vjerojatno će biti nedostatna zbog limitiranog iznosa planiranja te eventualnog povećanja cijena energenata u predstojećim godinama. Isto tako, planirano je po 13.000 EUR za 2024., 2025. i 2026. godinu za usluge telefona i pošte, a nešto veći iznos planiranih sredstava odnosi se na veći trošak usluga fiksne telefonije koji je također u izravnoj vezi s preseljenjem u novi, veći poslovni prostor. Planirani trošak koji se također odnosi na poslovni prostor su i komunalne usluge u iznosu od po 10.000 EUR za 2024., 2025. i 2026. godinu i to uključuje potrošnju vode (ovisno o potrošnji), odvoz komunalnog otpada (1.200 EUR godišnje), komunalnu naknadu i naknadu za uređenje voda (6.200 EUR godišnje).

Veći iznos planiranih sredstava u okviru ove skupine odnosi se i na intelektualne usluge i to 43.171 EUR za 2024. godinu, 43.671 EUR za 2025. i 48.671 EUR za 2026. godinu. To su usluge koje se odnose na vještačenja, odvjetničke usluge i usluge prijevoda, a vezano uz kaznene postupke iz nadležnosti Županijskog državnog odvjetništva u Rijeci. Posebno se napominje da, uzimajući u obzir prethodne godine i ukupna sredstva potrebna za podmirenje ove vrste troškova, planirana sredstva vrlo vjerojatno neće biti dovoljna zbog limitiranog iznosa sredstava u okviru skupine 32.

U odnosu na ostale pozicije materijalnih rashoda u 2024., 2025. i 2026. godini za uredski materijal i ostale materijalne rashode planirano je po 16.000 EUR za svaku godinu. U okviru ove pozicije uključeni su troškovi uredskog materijala, literature (pretplata IUS-info, stručni časopisi, knjige), materijal i sredstva za čišćenje i održavanje te higijenske potrebe. Zbog povećanja cijena prethodno navedenog, planirani iznosi po godinama su i nešto veći u odnosu na prethodne.

Za službena putovanja planirana su sredstva u iznosu od po 8.000 EUR u 2024., 2025. i 2026. godini, a odnose se na dnevnice te većim dijelom na smještaj zbog obveznog sudjelovanja dužnosnika na 2 Stručna skupa Državnog odvjetništva Republike Hrvatske, kaznenog i građansko-upravnog odjela te Savjetovanje glavnog državnog odvjetnika sa županijskim i općinskim državnim odvjetnicima.

U 2024., 2025. i 2026. godini sredstva u iznosu od po 400,00 EUR za stručno usavršavanje zaposlenika planirana su za sudjelovanje zaposlenika na seminarima, iznosi od po 200 EUR za materijal i dijelove za tekuće održavanje planirana su za održavanje službenog vozila. Iznosi od po 1.000 EUR za sitni inventar i auto gume planirani su za nabavu auto guma za službeno vozilo i eventualnu nabavu dotrajalog uredskog namještaja. Prema Pravilniku o radnoj odjeći i obući Županijskog državnog odvjetništva u Rijeci planirano je po 266 EUR za nabavu radne odjeće i obuće za 2 namještenika. Planirana sredstva od po 2.000 EUR za usluge promidžbe i informiranja odnose se na RTV pretplatu te objavu natječaja i oglasa u Narodnim novinama. Iznosi od po 8.200 EUR na poziciji zakupnina i najamnina planirana su za zakup parkirnog mjesta za službeno vozilo (240 EUR godišnje) te za najam uređaja za ispis (prema sklopljenom ugovoru paušalni iznos za najam 8 uređaja i ispis po broju stranica preko broja stranica uključenih u najam). Iznos od po 133 EUR za računalne usluge odnosi se na naknade za korištenje e-servisa FINA-e (e-račun, e-plaćanje), a iznosi od po 700 EUR na poziciji ostalih usluga odnose se na usluge pri registraciji službenog vozila, usluge pranja službenog vozila te usluge uvezivanja (glavne knjige, dnevnika knjiženja i analitičkih konta). Iznosi od po 550 EUR na poziciji naknade troškova osobama izvan radnog odnosa planirani su za putne troškove svjedoka koji pristupaju po pozivu dužnosnika u okviru vođenja kaznenih postupaka. Za ostale nespomenute rashode poslovanja planirano je po 4.870 EUR, a odnosi se na premije osiguranja za službeno vozilo (400 EUR godišnje), reprezentaciju (70 EUR godišnje), pristojbe i naknade (2000 EUR godišnje) za naknadu zbog neispunjenja kvote zapošljavanja invalida, troškove sudskih postupaka (1.400 EUR godišnje) i to za postupke iz nadležnosti građansko-upravnog odjela, odnosno očevide i vještačenja u okviru sudskih postupaka te ostale nespomenute rashode poslovanja (1.000 EUR godišnje) kao što su troškovi izdavanja certifikata za službene iskaznice, usluge prijevoza pokojnika u okviru kaznenih postupaka.

U 2024. godini prema Kolektivnom ugovoru za državne službenike i namještenike planirani su preventivni zdravstveni pregledi službenika i namještenika. Prema trenutno ugovorenom pravu za tu namjenu planirano je 4.141 EUR (za 26 službenika i namještenika po 159,27 EUR). Ostatak planiranog iznosa do 4.500 EUR odnosi se na troškove zdravstvenih pregleda okrivljenika te izdavanja preslike zdravstvenih kartona u okviru kaznenih postupaka. U 2025. i 2026. godini iznosi od po 1.000 EUR planirani su za troškove zdravstvenih pregleda okrivljenika te izdavanja preslike zdravstvenih kartona u okviru kaznenih postupaka.

**Financijski rashodi (34)**

U okviru ove skupine planirana su ukupna sredstva u iznosu od 19.031 EUR u 2024. godini (1,40 % u odnosu na ukupni plan), 20.899 EUR u 2025. godini (1,50 % u odnosu na ukupni plan) te 22.709 EUR u 2026. godini (1,60 % u odnosu na ukupni plan).

U 2024. godini od ukupno planiranog iznosa od 19.031 EUR, iznos od 17.911 EUR odnosi se na zatezne kamate. Te kamate odnose se na zakašnjenje u plaćanju beneficiranog staža za dva dužnosnika kojima se planira uplata doprinosa na mirovinsko osiguranje i to od svakog pojedinog mjeseca do isplate (period od 2013.-2018.). Također, od ukupno planiranog iznosa od 20.899 EUR iznos od 20.000 EUR u 2025. i od ukupno planiranog iznosa od 22.709 EUR iznos od 22.000 EUR u 2026. godini odnosi na istu osnovu kao što je prethodno navedeno.

Iznos od 581 EUR u 2024. godini, iznos od 399 EUR u 2025. godini i iznos od 209 EUR u 2026. godini u okviru ove skupine planirani su za kamate za primljene zajmove od trgovačkih društava zbog ispunjenja obveza iz ugovora o financijskom leasingu za kupnju službenog vozila (otplata kamate). Iznos od 539 EUR u 2024. godini te iznosi od po 500 EUR u 2025. i 2026. godini planirani su za usluge platnog prometa i odnosi se na plaćanje računa poslovne banke u kojoj Županijsko državno odvjetništvo u Rijeci ima otvoren žiro račun.

**Rashodi za nabavu proizvedene dugotrajne imovine (42)**

U okviru ove skupine planirana su ukupna sredstva u iznosu od 3.800 EUR u 2024. godini (0,30 % u odnosu na ukupni plan), 3.930 EUR u 2025. godini (0,30 % u odnosu na ukupni plan) te 4.255 EUR u 2026. godini (0,30 % u odnosu na ukupni plan).

Planirana sredstva za svaku navedenu godinu odnose se na obveze iz ugovora o financijskom leasingu za kupovinu službenog vozila (otplatu glavnice).

**IZVOR 31**

Vlastiti prihodi ostvaruju se od preslika kaznenih spisa te je planirano po 700 EUR u 2024., 2025. i 2026. godini (pozicija 3221 Uredski materijal i ostali materijalni rashodi).

Rijeka, 27. prosinca 2023.